Document ID: 32006D0412

32006D0412
L 163/16
SLUŽBENI LIST EUROPSKE UNIJE
12.06.2006.
ODLUKA VIJEĆA 2006/412/ZVSP
od 12. lipnja 2006.
o početku vojne operacije Europske unije za pružanje potpore Misiji Organizacije Ujedinjenih naroda u Demokratskoj Republici Kongo (MONUC) tijekom izbornog postupka
(operacija EUFOR RD Congo)
VIJEĆE EUROPSKE UNIJE,
uzimajući u obzir Zajedničku akciju Vijeća 2006/319/SZVP od 27. travnja 2006. o vojnoj operaciji za pružanje potpore Misiji Organizacije Ujedinjenih naroda u Demokratskoj Republici Kongo (MONUC) tijekom izbornog postupka (1), posebno njenog članka 5.,
budući da:
(1)
Glavni tajnik Ujedinjenih naroda povodom pisma Predsjedništva od 28. ožujka 2006. potvrdio je načela vojne potpore Misiji MONUC pismom od 18. travnja 2006.
(2)
Tijela DRK-a su pozdravila mogućnost moguće vojne potpore EU-a Misiji MONUC tijekom izbora.
(3)
Vijeće sigurnosti Ujedinjenih naroda je 25. travnja 2006. usvojilo je Rezoluciju 671(2006) o odobravanju privremenog raspoređivanja snaga Europske unije (EUFOR RD Kongo) u potpori MONUC-a tijekom provođenja izvora u Demokratskoj Republici Kongo.
(4)
Nezavisna izborna komisija DRK-a je proglasila da će se prvi krug izbora u DRK-u održati 30. srpnja 2006.
(5)
U skladu s člankom 6. Protokola o stajalištu Danske, priloženom Ugovoru o osnivanju Europske unije i Ugovoru o osnivanju Europske zajednice, Danska ne sudjeluje u izradi i provođenju odluka i mjera Europske unije koje predstavljaju obrambenu djelatnost i stoga ne sudjeluje u financiranju operacije,
ODLUČILO JE SLJEDEĆE:
Članak 1.
Vojna operacija EU-a u DRK- za pružanje potpore Misiji MONUC tijekom izbornog postupka (operacija EUFOR RD Congo), počinje dana 12. lipnja 2006.
Članak 2.
Zapovjednik operacije ovime se bez odgode ovlašćuje za izdavanje aktivacijske zapovjedi (Actord) s ciljem započinjanja raspoređivanja snaga, prije prijenosa ovlasti nakon dolaska na poprište operacije i početka provođenja misije.
Članak 3.
Ova Odluka stupa na snagu danom donošenja.
Članak 4.
Ova se Odluka objavljuje u Službenom listu Europske unije.
Sastavljeno u Luxembourgu, 12. lipnja 2006.

Labels: 18
15
5